Hosea Kutako Internasionale Lughawe - Wikipedia
Hosea Kutako Internasionale Lughawe
IATA: WDH – ICAO: FYWH
Namibiese Burgerlike regering
1 719 m / 5 640 vt
22°29′12″S 17°27′45″O﻿ / ﻿22.48667°S 17.46250°O﻿ / -22.48667; 17.46250Koördinate: 22°29′12″S 17°27′45″O﻿ / ﻿22.48667°S 17.46250°O﻿ / -22.48667; 17.46250
Ligging in Namibië
08/26 4 532 14 869 Teer
16/34 1 524 5 000 Teer
Hosea Kutako Internasionale Lughawe (IATA-kode: WDH, ICAO: FYWH) is die internasionale lughawe wat die Namibiese hoofstad Windhoek bedien. Dit is 45 km (28 myl) oos van die stad geleë en is Namibië se primêre lughawe met internasionale status. In 2007 het die lughawe 672 582 passasiers hanteer en in 2009 meer as 681 000 passasiers. Die lughawe is vernoem na die Namibiese held Hosea Kutako.
Tydens die Suid-Afrikaanse regering se bewind het die lughawe bekend gestaan as JG Strijdomlughawe, na die oud-Eerste Minister van Suid-Afrika. Die hoofaanloopbaan is 08/26 wat 4 532 meter (14 869 voet) lank is.
Min binnelandse vlugte word deur Hosea Kutako-lughawe bedien, omrede dié oorwegend by die kleiner Windhoek Eros-lughawe aandoen.
Windhoek-Hosea Kutako Internasionale Lughawe het in 2009 modernisering ondergaan. Dit beskik oor 'n terminaal met een vertrek- en een aankomssaal.
Internasionale vlugte[wysig | wysig bron]
Hoewel Hosea Kutako Internasionale Lughawe die belangrikste internasionale lughawe van Namibië is, is die enigste direkte internasionale vlugte na Angola, Botswana, Duitsland, Ghana, Suid-Afrika, Zambië en Zimbabwe. Dus reis die meeste internasionale passasiers na / van Namibië via O.R. Tambo Internasionale Lughawe in Johannesburg. Daar is ongeveer 18 direkte geskeduleerde vlugte daagliks tussen Hosea Kutako Internasionale Lughawe en die O.R. Tambo Internasionale Lughawe.
↑ (en) “Namibia may see traffic boost from remake of cult TV series 'The Prisoner'; non-stop flights to Germany, but no longer UK”. anna.aero Airline News & Analysis. URL besoek op 4 Augustus 2010.
Ontsluit van "https://af.wikipedia.org/w/index.php?title=Hosea_Kutako_Internasionale_Lughawe&oldid=1801426"
Lughawens in Namibië
Die bladsy is laas op 9 September 2018 om 19:23 bygewerk.